DA Den Europæiske Unions Tidende L 295/51

KOMMISSIONENS BESLUTNING

af 14. oktober 2005

om ændring af beslutning 2001/689/EF, 2002/231/EF og 2002/272/EF for at forlænge gyldigheden af miljøkriterierne for tildeling af EF-miljømærket til bestemte produkter

(meddelt under nummer K(2005) 4102)

(EØS-relevant tekst)

(2005/783/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets forordning (EF) nr. 1980/2000 af 17. juli 2000 om en revideret ordning for tildeling af et EF-miljømærke (1), særlig artikel 6, stk. 1, andet afsnit,

efter høring af Den Europæiske Unions Miljøankenævn, og

ud fra følgende betragtninger:

(1) Produktgruppedefinitionen og miljøkriterierne i Kommissionens beslutning 2001/689/EF af 28. august 2001 om miljøkriterierne for tildeling af Fællesskabets miljømærke til opvaskemaskiner (2) gælder indtil den 28. august 2006.

(2) Kommissionens beslutning 2002/231/EF af 18. marts 2002 om opstilling af reviderede miljøkriterier for tildeling af Fællesskabets miljømærke til fodtøj og om ændring af beslutning 1999/179/EF (3) gælder indtil den 31. marts 2007.

(3) Kommissionens beslutning 2002/272/EF af 25. marts 2002 om fastlæggelse af økologiske kriterier for tildeling af EF-miljømærket til hårde gulvbelægninger (4) gælder indtil den 31. marts 2007.

(4) I henhold til forordning (EF) nr. 1980/2000 er der i god tid foretaget en gennemgang af miljøkriterierne og de tilhørende krav til vurdering og verifikation, der er fastsat i de pågældende beslutninger.

(5) I lyset af gennemgangen af disse kriterier og krav er det i alle tre tilfælde hensigtsmæssigt at forlænge gyldighedsperioden for miljøkriterierne og kravene i et år.

(6) Da den pligtige gennemgang i henhold til forordning (EF) nr. 1980/2000 kun vedrører miljøkriterierne og kravene til vurdering og verifikation, bør beslutning 2002/231/EF og 2002/272/EF fortsat gælde.

(7) Beslutning 2001/689/EF, 2002/231/EF og 2002/272/EC bør derfor ændres.

(8) Foranstaltningerne i denne beslutning er i overensstemmelse med udtalelse fra det udvalg, der er nedsat ved artikel 17 i forordning (EF) nr. 1980/2000 —

VEDTAGET FØLGENDE BESLUTNING:

Artikel 1

Artikel 3 i beslutning 2001/689/EF affattes således:

»Artikel 3 Miljøkriterierne for produktgruppen opvaskemaskiner og de tilhørende krav til vurdering og verifikation gælder indtil den 28. august 2007.«

Artikel 2

Artikel 5 i beslutning 2002/231/EF affattes således:

»Artikel 5 Miljøkriterierne for produktgruppen fodtøj og de tilhørende krav til vurdering og verifikation gælder indtil den 31. marts 2008.«

Artikel 3

Artikel 4 i beslutning 2002/272/EF affattes således:

»Artikel 4 Miljøkriterierne for produktgruppen hårde gulvbelægninger og de tilhørende krav til vurdering og verifikation gælder indtil den 31. marts 2008.«

Artikel 4

Denne beslutning er rettet til medlemsstaterne.

Udfærdiget i Bruxelles, 14. oktober 2005. På Kommissionens vegne Stavros DIMAS Medlem af Kommissionen

(1) EFT L 237 af 21.9.2000, s. 1.

(2) EFT L 242 af 12.9.2001, s. 23.

(3) EFT L 77 af 20.3.2002, s. 50.

(4) EFT L 94 af 11.4.2002, s. 13.